Johann Heinrich Lambert
<s>Johann Heinrich Lambert (Mulhouse, 26. kolovoza 1728. – Berlin, 25. rujna 1777.), njemački fizičar, matematičar i astronom francuskog podrijetla.</s><s>Svojim matematičkim istraživanjima obuhvatio je algebru, sfernu trigonometriju i perspektivu.</s><s>Prvi je dokazao da je broj π iracionalan broj i prvi se sustavno služio hiperboličkim funkcijama.</s><s>Posebno je značajno njegovo djelo o teoriji paralelnih pravaca (1766.).</s><s>U djelu Fotometrija (fr. Photometrie, 1760.) jasno je razlučio pojmove sjaja i rasvjete i tako položio temelje fotometrije.</s><s>Osim toga, istraživao je lom svjetlosti u atmosferi, zatim staze kometa i u svezi s tim otkrio nova svojstva konika.</s><s>U njegovim astronomskim radovima prvi se put govori o dvojnim zvijezdama.</s>

<s>Doprinosi</s>

<s>Lambert-Beerov zakon</s>

<s>Lambert-Beerov zakon je zakon o apsorpciji monokromatske svjetlosti u obojenim otopinama, po kojem količina svjetlosti koja se apsorbira u obojenom sloju otopine ovisi o debljini tog sloja (Lambertov zakon) i o množinskoj koncentraciji otopljene obojene tvari (Beerov zakon; prema njemačkom fizičaru Augustu Beeru, 1825. – 1863.).</s><s>Na tom se zakonu temelje kolorimetrijske i spektrofotometrijske metode u analitičkoj kemiji.</s>

<s>Lambertov kosinusni zakon</s>

<s>Lambertov zakon, poznat i kao Lambertov kosinusni zakon, su dva zakona istog naziva za rasvjetu: 
 Jakost rasvjete neke površine razmjerna (proporcionalna) je kosinusu kuta što ga upadne zrake čine s okomicom na danu površinu:</s>

<s>gdje je: E0 - osvjetljenje plohe okomite na zrake svjetlosti, a φ - upadni kut zraka svjetlosti u odnosu na okomicu.</s>

<s>Sjaj elementa površine savršeno difuznog izvora razmjeran (proporcionalan) je kosinusu kuta što ga emitirane zrake čine s okomicom na dani element.</s><s>Iz toga slijedi da će difuzni izvor koji zadovoljava Lambertov zakon izgledati jednako sjajan, bez obzira iz kojega se smjera promatra.</s>

<s>Izvori</s>

<s>Njemački fizičari
Njemački matematičari
Njemački astronomi
Njemački filozofi</s>

